બીજી બાજુ રાજકોટ ભાજપના અમિધારા જૂથ અને ગોંડલના બે ભાજપી અગ્રણીએ બોઘરાનું લોબીંગ કરી સરકાર ઉપર તેમને તાત્કાલીક અપગ્રેડ કરવા દબાણ કર્યુ હોવાની ચર્ચા રાજકિય સર્કિટમાં વહેતી થઇ છે. એક એવી વાત પણ વહેતી થઇ છે કે, જસદણમાં કુંવરજી બાવળિયાનો વિજય થાય એ ભાજપના નાકનો સવાલ છે. આવા સંજોગોમાં જસદણમાં ભાજપનું નાક ન કપાય એ માટે જે ભાજપના નેતાઓથી માંડી કાર્યકરોમાં કોઇ વિરોધ કે અસંતોષ હોય તો તેને ઉગતો જ ડામી દેવા ખાસ તકેદારી રાખવામાં આવી રહી છે. જાણકારોના મતે બોઘરાને જે ચેરમેન પદ અપાયુ એ સરદાર જળસંચય યોજના ચેકડેમો બનાવવાની યોજનાને મંજુરી આપતું શોભાના ગાંઠિયારુપ ખાતુ છે.